Artistul pop-dance JAMES BLUNT va concerta la CLUJ, în 31 octombrie, la inaugurarea Sălii Polivalente, scrie stiridecluj.ro. Concertul este organizat de Festivalul Internaţional de Muzică şi Artă Transilvania (TiMAF) 2014 în colaborare cu Primăria Cluj-Napoca.

Britanicul James Blunt va cânta în noua Sală Polivalentă ce va avea 7.300 de locuri pe scaune. La concert s-ar putea ajunge până la 10.000 de spectatori, care vor lua loc si pe teren.

James Blunt este plecat în turneul ”Moon Landing Tour Memories” și în octombrie va ajunge și la Cluj-Napoca.

Concertul este confirmat pe siteul oficial al artistului.

Prețul biletelor va începe de la 50 de lei pentru studenți și va ajunge la 250 de lei.

Bugetul total al evenimentului este de 250.000 de euro.

Primarul Emil Boc şi directorul festivalului TiMAF, Bogdan Buta, au anunţat astăzi detaliile concertului, pe şantierul Sălii Polivalente!